Komediant steeds kritiek ná infeksietelling verhoog | Maroela Media
Die Afrikaanse akteur en komediant Rikus de Beer, beter bekend as Jonathan van Radio Raps, is steeds in die hoësorgeenheid van 'n Pretoriase hospitaal.
Zinta Kymdell, De Beer se agent, het Maandag aan Maroela Media gesê hy word steeds in hoësorg gehou omdat die infeksie in sy galblaas versprei het.
Dokters wou vroeër sy galblaas verwyder, maar het gesê die risiko is te groot. Intussen het die infeksie weer versprei, en moes die operasie weer uitgestel word.
"Dokters wou vandag opereer om die galblaas te verwyder, maar ons het sopas verneem dat die infeksietelling te hoog is en die operasie is dus te gevaarlik. Rikus hou ook te veel water terug. Hy is tans op antibiotika en waterpille, en steeds op morfien vir pyn," het sy gesê.
Hy het teen daardie tyd reeds behandeling ontvang vir komplikasies aan sy buik, maar het gevoel die optrede in Krugersdorp kan nie gekanselleer word nie as gevolg van die kort kennisgewing. Hy het toe daarin geslaag om die optrede met 'n binneaarse drup te doen. Hy het daarna op 29 Mei 'n operasie aan sy buik ondergaan en 'n tweede operasie was vir die volgende dag geskeduleer, maar die dokter het dié operasie uitgestel weens sy toestand wat verswak het.
Die komediant is kort daarna na die hoësorgeenheid oorgeplaas.
Intussen het sy vriende en familie hul aanhangers bedank vir hul ondersteuning en gebede.
"Ons wil net aan almal wat aan hom gedink het, vir hom gebid het en lig en liefde gestuur het, uit die diepte van ons hart bedank. Baie dankie vir julle onbaatsugtige ondersteuning."
Hi outjie, byt vas, of soos die Engelse sê "Just hang in there", ons almal vid vir jou. Buiten dat jy 'n glimlag in menige huis plaas elke keer wat 'n advertensie of video van jou verskyn en by jou konserte, het jy deernis vir mense en die feit dat jy respek het vir jou gehoor om sowaar te gaan optree, wetende dat jy siek is, is ongelooflik.
My kind is ook laas week amper dood omdat sy infesksietelling net bly verhoog het. Hulle het toe "Acquired HLH Syndrome" by hom gediagnoseer en begin behandel. Hy was verlede Sondag amper dood, en 'n week later en hy is tuis. Ek hoop dit gaan vinning beter met Rikus en dat hy binnekort weer op die been is en volstoom aan die gang is.
Ek voel jammer vir Rikus. Maar wat met hom gebeur het het my weer laat dink aan iets. Ek gooi 'n klip in die bos: oordrewe pligsgevoel vs eie gesondheid/ "work-life balance". Van wanneer af is dit reg om eerder by die dood om te draai as om ander mense te verontrief? Is dit nie verkeerd om jouself so te verniel nie?! Mense wat by die werk nooit kan nee sê nie wen pryse. Maar die werk sien nie wat jou opoffering jou kos nie. Jou sertifikaat vir werker van die jaar gaan jou nie red nie. Dis verkeerd. Werke… Lees meer »
Bekeer jou boet, nou is jy klaar met jou grappe en jy gaan van nou af siele wen vir Jesus. Jy sal 'n puik pastoor maak, ons bid vir jou, want in Sy naam is als moontlik. Wens ek kon hande op jou lê.
Baie baie voorspoed vir jou…….. ons mense het jou nodig om ons te laat lag in hierdie benarde politieke tydperk. Werklik net my beste gesondword wense vir jou……